Nr. 23227 / 08.06.2022

**REFERAT DE APROBARE**

**la Proiectul de hotărâre privind modificarea Hotărârii Consiliului Județean Cluj nr. 142 / 2018 pentru aprobarea Proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și a cheltuielilor legate de proiect**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Implementarea proiectului *Modernizarea și reabilitarea Traseului județean 5, format din sectoare de drum ale* ***DJ 108C****, parte a Traseului Regional Transilvania de Nord* va conduce la îmbunătățirea parametrilor tehnici relevanți (creșterea portanței, vitezei, siguranței rutiere) prin modernizarea sectoarelor de drum ale DJ 108C, în lungime de 22,95 km.  Modificarea *Hotărârii Consiliului Judeţean Cluj nr. 142/2018 pentru aprobarea proiectului Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord și a cheltuielilor legate de proiect*, cu modificările și completările ulterioare, se impune având în vedere următoarele aspecte:   * În cadrul implementării proiectului, prin aprobarea *Hotărârii Consiliului Județean Cluj nr. 10 / 20.01.2022 pentru modificarea și completarea Hotărârii Consiliului Judeţean Cluj nr. 142 / 2018 privind aprobarea Proiectului Modernizarea şi reabilitarea Traseului judeţean 5, format din sectoare de drum ale Dl 108C, parte a Traseului Regional Transilvania de Nord şi a cheltuielilor legate de proiect*, s-a actualizat valoarea totală a proiectului, la 51.203.590,00 lei (TVA inclus), pentru a fi corelată cu hotărârea ce a vizat actualizarea valorii lucrărilor rămase de executat, aprobată anterior, în anul 2021; * Procedura de achiziție proiectare și execuție lucrări, demarată în anul 2021, a fost contestată de o entitate, alta decât ofertanții participanți la procedură și, în final, anulată, prin Decizia CNSC NR. 348 / C9 / 156 / 16.02.2022; * Consiliul Județean Cluj a reluat procedura de achiziție proiectare și execuție lucrări în valoare de 26.768.700,00 lei (fără TVA), prin anunțul de participare nr. CN1040732/25.03.2022 care a fost anulată pentru lipsă de ofertanți, în data de 26.04.2022; * În data de 04.05.2022 Consiliul Județean Cluj a transmis câte o solicitare celor două entități care s-au înscris la procedură dar care au ales să nu depună ofertă pentru a comunica motivele care au stat la baza deciziei de a nu participa la competiție; * Art. 9 alin. (3) și (4) din Ordonanța de urgență nr. 64 / 09.05.2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile prin care se stabilește o majorare de până la 33% din valoarea restului de executat a contractului de achiziție   În acest context, este necesar a se încheia un Act adițional la Contractul de finanțare nr. 3377/29.10.2018 încheiat între Ministerul Dezvoltării Regionale și Administrației Publice și Unitatea Administrativ Teritorială Județul Cluj în conformitate cu Anexa 1 Condiții speciale la Contractul de finanțare nr. 3377/29.10.2018 care prevede la art. 8 alin (7) *”Modificarea valorii totale a proiectului se va putea realiza exclusiv din contribuție proprie, prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Contractului, și documentele din care să reiasă angajamentul acestuia că va asigura, din resurse proprii, fonduri suplimentare necesare, precum și disponibilitatea acestor fonduri”.* |
| * 1. **Cerinţe care reclamă oportunitatea actului administrativ:** |
| Prin Hotărârea Consiliului pentru Dezvoltare Regională, Regiunea de Dezvoltare Nord-Vest nr. 494 emisă în 21.06.2018 și care vizează extinderea rețelei de drumuri aferente Proiectului Strategic "Traseul Regional Transilvania de Nord" a fost aprobat traseul propus spre finanțare în cadrul următorului proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord", DJ 108 C – Mănastireni – Călata – Mărgău, intre km 36+050 – km 59+000 L=22,95 km;  Astfel, ținând cont de prevederile Contractului de finanțare nr. 3377/29.10.2018 și de Condițiile speciale aferente acestuia:   * art. 3. Valoarea Contractului alin. (3) *”În cazul în care valoarea totală a Proiectului crește față de valoarea convenită prin prezentul Contract de Finanțare, diferența astfel rezultată va fi suportată în întregime de beneficiar”* * art. 3 alin (1) din cadrul Contractului de finanțare, Anexa 1 - Condiții specifice *”Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanțare (inclusiv anexele acestuia) şi ale legislaţiei europene şi naţionale în vigoare. Beneficiarul va fi singurul răspunzător în faţa AM şi OI pentru îndeplinirea obligaţiilor asumate prin Contractul de finanțare, pentru implementarea Proiectului şi pentru realizarea activităților, indicatorilor și obiectivelor acestuia, prevăzute în Anexa 2 (doi) - Cererea de finanţare. În acest sens, Beneficiarul are obligaţia de a respecta calendarul activităţilor și achiziţiilor publice, prevăzute în cererea de finanţare, precum și de a asigura un management eficient al proiectului prin asigurarea resurselor umane şi materiale necesare implementării acestuia”* * art. 8, alin. (7) din Contractul de finanțare nr. 3377/29.10.2018, Anexa 1 - Condiții specifice *”Modificarea valorii totale a proiectului se va putea realiza exclusiv din contribuţia proprie, prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Contractului, şi documente din care să reiasă angajamentul acestuia că va asigura, din resurse proprii, fondurile suplimentare necesare, precum şi disponibilitatea acestor fonduri.”*   Coroborate cu cele cu cele menționate la pct. 1.1, considerăm oportună modificarea *Hotărârii Consiliului Judeţean Cluj nr. 142 / 2018 pentru aprobarea proiectului Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord*, după cum urmează:  Valoarea totală a proiectului, inclusiv sursele de finanțare:   |  |  |  |  |  |  |  |  | | --- | --- | --- | --- | --- | --- | --- | --- | |  | Valoarea totală | Valoarea totală eligibilă | Valoare eligibilă nerambursabilă din FEDR + bugetul național | | Valoarea cofinanțării eligibile a beneficiarului | | Valoarea neeligibilă inclusiv TVA | |  | (lei) | (lei) | (lei) | % | (lei) | % | (lei) | |  | 1 = 2 + 8 | 2 = 4 + 6 | 4 | 5 | 6 | 7 | 8 | | Total | 59.075.228,93 | 17.705.510,18 | 17.351.399,97 | 98 | 354.110,21 | 2 | 41.369.718,75 | |
| 1. **Schimbări preconizate:** |
| Urmare a actualizării devizului general estimativ și asumării cheltuielilor neeligibile de către Consiliul Județean Cluj, se va solicita OI și AM, prin notificare/act adițional, actualizarea bugetului total al proiectului prin creșterea valorii neeligibile și prelungirea duratei de implementare în scopul realizării activităților, indicatorilor și obiectivelor proiectului în conformitate cu prevederile Contractului de finanțare nr. 3377/29.10.2018.  Populația va fi deservită de o infrastructură secundară modernizată care asigură accesul la coridoarele TEN-T. |
| **Secțiunea a 2-a - Impactul socio-economic:** |
| Consiliul Judetean Cluj, în calitate de autoritate contractantă, administrator al întregii infrastructuri de drumuri de interes județean, are ca atributie exclusivă, statuată de art. 87 și art. 173 alin. (1) lit. b), c) și d) și alin. (3) lit. d) alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificarile si completările ulterioare, realizarea tuturor activităților de inters public referitoare la administrarea drumurilor de interes județean.  Investiţia propusă prin proiect urmăreşte:   * aducerea în parametrii de funcţionare şi valorificarea capacităţilor existente prin modernizarea drumului; * înlăturarea sau prevenirea apariţiei restricţiilor de circulaţie; * facilitarea accesului în regiune în condiţii normale de confort şi de securitate; * aducerea sistemului rutier la parametrii tehnici corespunzători categoriei drumului, asigurându-se astfel condiţii bune de siguranţă în circulaţia auto; * asigurarea unor condiții optime de siguranță și confort în circulația auto și pietonală; * realizarea unui profil transversal cu elemente geometrice care să se încadreze în prevederile legale; * asigurarea scurgerii apelor pluviale în lungul drumului, în condiţii cât mai bune.   Principalul avantaj obţinut în urma realizării proiectului este îmbunătăţirea condiţiilor de viaţă la nivelul zonei prin fluidizarea traficului, prin creșterea nivelului de siguranţă a cetăţenilor și prin protecţia infrastructurii. În acest sens, proiectul creează două mari avantaje: siguranţa în infrastructură și evoluţie socio-economică |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Din valoarea actuală totală a proiectului, de 51.203.590,00 lei (TVA inclus), suma de **17.705.510,18 lei (TVA inclus)** este **eligibilă**.  Urmare a actualizării restului de executat din deviz conform prevederilor din OUG 64/2022, valoarea totală a proiectului devine **59.075.228,93 lei (TVA inclus)**, cheltuielile neeligibile rezultate fiind în cuantum de **41.369.718,75 lei (TVA inclus)**, care trebuie asumate de Consiliul Județean Cluj în scopul finalizării proiectului.  Menționăm că valorile neeligibile vor avea impact asupra bugetului aferent anului 2023.  Aprobarea proiectului este necesară, pentru a putea fi inclusă, conform clauzelor contractului de finanțare, în valoarea contractului de finanțare prin act adițional. Valoarea totală a proiectului, inclusiv sursele de finanțare sunt prezentate la secțiunea 1.2. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare:   * Hotărârea va fi anexată documentației care va fi depusă în vederea încheierii Actului adițional nr. 5 la contractul de finanțare nr. 3377/29.10.2018 – SMIS 125110, * sumele aprobate se vor cuprinde în bugetul județului și se va urmări utilizarea acestora în scopul pentru care au fost alocate, * se va urmări realizarea lucrărilor de consolidare necesare pe DJ 108C, în conformitate cu prevederile contractului de finanțare și legislația privind gestionarea fondurilor europene pentru perioada de programare 2014-2020. |
| **Secțiunea a 6-a – Anexe la referatul de aprobare:** |
| Anexă Tabel comparativ |

**INIȚIATOR**

**PREȘEDINTE**

Alin TIȘE

**Anexă**

**T A B E L C O M P A R A T I V**

| **Nr.**  **crt.** | **Text actual** | **Text propus** | **Argumente/motivație** |
| --- | --- | --- | --- |
| **1.** | **Art. 2.** Se aprobă valoarea totală a proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord", în cuantum de 51.203.590,00lei (nclusive TVA).” | **Art. 2.** Se aprobă valoarea totală a proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord", în cuantum de 59.075.228,93 lei (inclusiv TVA). | Creșterea valorii investiției se datorează, în principal, evoluției prețurilor din intervalul 2019 - 2022 și este cu precădere urmarea efectelor generate de criza declanșată la sfârșitul anului 2021, revenirea economică post-SARS-COV-2, precum și criza provocată de contextul international actual, cu impact asupra creșterii semnificative a prețurilor la materiale, manoperă, utilaj și transport, reglementate prin *OUG 64 / 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile* |
| **2** | **Art. 3.** Se aprobă contribuția proprie a Județului Cluj, compusă din 2% din valoarea eligibilă a proiectului, în cuantum de 354.110,21 lei (nclusive TVA),reprezentând cofinanțarea proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și din cheltuielile neeligibile ale proiectului în cuantum de 33.498.079,82 lei (inclusiv TVA). | **Art. 3.** Se aprobă contribuția proprie a Județului Cluj, compusă din 2% din valoarea eligibilă a proiectului, în cuantum de 354.110,21 lei (inclusiv TVA), reprezentând cofinanțarea proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și din cheltuielile neeligibile ale proiectului în cuantum de 41.369.718,75 lei (inclusiv TVA). | Conform prevederilor Contractului de finanțare nr. 3377/29.10.2018:  - art. 3. Valoarea Contractului alin. (3) *În cazul în care valoarea totală a Proiectului crește față de valoarea convenită prin prezentul Contract de Finanțare, diferența astfel rezultată va fi suportată în întregime de beneficiar*  - art. 8, alin. (7) Anexa 1 - Condiții specifice *Modificarea valorii totale a proiectului se va putea realiza exclusiv din contribuţia proprie, prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Contractului, şi documente din care să reiasă angajamentul acestuia că va asigura, din resurse proprii, fondurile suplimentare necesare, precum şi disponibilitatea acestor fonduri*. |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind modificarea Hotărârii Consiliului Județean Cluj nr. 142 / 2018 pentru aprobarea Proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și a cheltuielilor legate de proiect**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din …………… privind modificarea Hotărârii Consiliului Județean Cluj nr. 142 / 2018 pentru aprobarea proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și a cheltuielilor legate de proiect, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu 23227 / 08.06.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 24494 / 16.06.2022, nr. 24495 / 16.06.2022 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Proiectul *Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord*, cod SMIS 125110;
* Contractul de finanțare nr. 3377/29.10.2018, încheiat între Ministerul Lucrărilor Publice, Dezvoltării și Administrației în calitate de Autoritate de Management pentru Programul Operațional regional 2014-2020, Organismul Intermediar Agenția pentru Dezvoltare Regională Nord-Vest și Unitatea Administrativ Teritorială Județul Cluj
* Programul Operațional Regional 2014 – 2020 adoptat de Comisia Europeană (CE) pe data de 23 iunie 2015;
* Hotărârea Consiliului Județean Cluj nr. 12/2016 privind aprobarea indicatorilor tehnico-economici actualizați ai lucrărilor de modernizare și reabilitare a unor drumuri județene din județul Cluj, cu modificările și completările ulterioare;

Luând în considerare dispozițiile:

* art. 2 și art. 3 alin. (2), ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156 și ale art. 215-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 87 și art. 173 alin. (1) lit. b), c) și d) și alin. (3) lit. d) alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței deurgență a Guvernului nr. 64/2009 privind gestionarea financiară a instrumentelor structurale și utilizarea acestora pentru obiectivul convergență, cu modificările și completările ulterioare;
* Ordonanței de urgență a Guvernului nr. 64 / 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile;
* art. 7, ale art. 22, ale art. 24 și ale art. 59 din Ordonanța Guvernului nr. 43/1997 privind regimul drumurilor, republicată, cu modificările şi completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014 – 2020, cu modificările și completările ulterioare;
* Ghidului solicitantului – „Condiții generale pentru accesarea fondurilor”, aprobat prin Ordinul Ministrului Dezvoltării Regionale, Administrației Publice și Fondurilor Europene nr. 286/2017, cu modificările și completările ulterioare;
* Ghidului Solicitantului - Condiții specifice de accesare a fondurilor în cadrul apelului de proiecte nr. POR 2018/6/6.1.6 PROIECTE NEFINALIZATE, Apel pentru Regiunile mai puțin dezvoltate- Apel național, Axa prioritară 6 – Îmbunătățirea infrastructurii rutiere de importanță regională, Prioritatea de investiții 6.1 – Stimularea mobilității regionale prin conectarea nodurilor secundare și terțiare la infrastructura TEN-T, inclusiv a nodurilor multimodale, aprobat prin Ordinul Ministrului Dezvoltării Regionale și Administrației Publice nr. 5259 / 06.07.2018, cu modificările și completările ulterioare;
* Hotărârii Consiliului Județean Cluj nr. 152/2012 privind aprobarea Strategiei de Dezvoltare a Judetului Cluj pentru perioada 2014-2020;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I** Hotărârea Consiliului Județean Cluj nr. 142 / 2018 privind aprobarea proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" și a cheltuielilor legate de proiect, cu modificările și completările ulterioare aduse de Hotărârea Consiliului Județean Cluj nr. 211/2018 și nr. 10/2022 se modifică după cum urmează:

1. Articolul 2 se modifică și va avea următorul cuprins:

“Art. 2. Se aprobă valoarea totală a proiectului aprobat conform articolului 1 în cuantum de **59.075.228,93 lei** (inclusiv TVA).”

2. Articolul 3 se modifică și va avea următorul cuprins:

”Art. 3. Se aprobă contribuția de 2% din valoarea eligibilă a proiectului aprobat conform articolului 1, în cuantum de 354.110,21 lei (inclusiv TVA), reprezentând cofinanțarea acestuia și cheltuielile neeligibile ale proiectului, în cuantum de 41.369.718,75 lei (inclusiv TVA)

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. III.** Prezenta hotărâre se comunică Direcţiei Dezvoltare şi Investiţii, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 24494 / 16.06.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind modificarea Hotărârii Consiliului Județean Cluj nr. 142 / 2018 pentru aprobarea Proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Astfel, proiectul de hotărâre propus este în concordanță cu Planul de Dezvoltare Regională Nord-Vest 2014 – 2020, aliniat la Politica de Dezvoltare Regională și se încadrează în *Strategia de dezvoltare a județului Cluj pentru perioada 2014 – 2020*, Obiectivul specific 2. Creşterea accesibilităţii judeţului şi asigurarea unei infrastructuri de utilităţi, educaţionale, de sănătate şi sociale moderne, ca bază a dezvoltării economice şi sociale, Prioritatea 3. Îmbunătăţirea dotării infrastructurale a judeţului în vederea creşterii accesibilităţii şi asigurării unei mai bune calităţi a vieţii, Măsura 3.1. Asigurarea conectării judeţului la fluxurile de călători şi mărfuri prin intermediul unei infrastructuri de transport moderne şi asigurarea echilibrului între diferite modalităţi de transport. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Consiliul Judetean Cluj în calitate de autoritate contractantă, administrator al întregii infrastructuri de drumuri de interes județean, are ca atribuție exclusivă, statuată de art. 87 și art. 173 alin. (1) lit. b), c) și d) și alin. (3) lit. d) alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, realizarea tuturor activităților de interes public referitoare la administrarea drumurilor de interes județean.  În exercitarea acestei atribuții, Consiliul Județean Cluj, potrivit Ordonanței de Urgență a Guvernului nr. 43/1997 privind regimul drumurilor, republicată, cu modificările și completările ulterioare, are obligația de a asigura starea de viabilitate și buna desfașurare a traficului auto și/sau pietonal pentru cei aproximativ 1200 km de drumuri clasificate de interes județean, în funcție de starea de viabilitate ale acestora.  Consiliul Județean Cluj este beneficiarul proiectului *Modernizarea și reabilitarea Traseului județean 5, format din sectoare de drum ale* ***DJ 108C****, parte a Traseului Regional Transilvania de Nord*, finanțat din Programul Operațional Regional 2014 – 2020. Implementarea va conduce la îmbunătățirea parametrilor tehnici relevanți (creșterea portanței, vitezei, siguranței rutiere) prin modernizarea sectoarelor de drum ale DJ 108C, în lungime de 22,95 km. Proiectul face parte din categoria celor nefinalizate, în sensul în care mare parte din lucrări au fost executate în perioada 2014 – 2018 și au fost decontate prin intermediul proiectului, iar restul de executat face obiectul prezentului proiect de hotărâre.  Modificarea *Hotărârii Consiliului Judeţean Cluj nr. 142/2018 pentru aprobarea proiectului Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord și a cheltuielilor legate de proiect*, cu modificările și completările ulterioare, se impune având în vedere următoarele aspecte:   * În cadrul implementării proiectului, prin aprobarea *Hotărârii Consiliului Județean Cluj nr. 10 / 20.01.2022 pentru modificarea și completarea Hotărârii Consiliului Judeţean Cluj nr. 142 / 2018 privind aprobarea Proiectului Modernizarea şi reabilitarea Traseului judeţean 5, format din sectoare de drum ale Dl 108C, parte a Traseului Regional Transilvania de Nord şi a cheltuielilor legate de proiect*, s-a actualizat valoarea totală a proiectului, la 51.203.590,00 lei (TVA inclus), pentru a fi corelată cu hotărârea ce a vizat actualizarea valorii lucrărilor rămase de executat, aprobată anterior, în anul 2021; * Procedura de achiziție proiectare și execuție lucrări, demarată în anul 2021, a fost contestată de o entitate, alta decât ofertanții participanți la procedură și, în final, anulată, prin Decizia CNSC NR. 348 / C9 / 156 / 16.02.2022; * Consiliul Județean Cluj a reluat procedura de achiziție proiectare și execuție lucrări în valoare de 26.768.700,00 lei (fără TVA), prin anunțul de participare nr. CN1040732/25.03.2022 care a fost anulată pentru lipsă de ofertanți, în data de 26.04.2022; * În data de 04.05.2022 Consiliul Județean Cluj a transmis câte o solicitare celor două entități care s-au înscris la procedură dar care au ales să nu depună ofertă pentru a comunica motivele care au stat la baza deciziei de a nu participa la competiție; * Ordonanța de urgență nr. 64 / 09.05.2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile sintetizează, în mod foarte clar, în Preambul, motivele care determină suplimentarea valorilor contractelor de lucrări:   ***Criza provocată de conflictul militar din regiunea Mării Negre*** *a afectat piaţa construcţiilor din întreaga Uniune Europeană, având în vedere că* ***Ucraina este principalul furnizor şi producător de oţel şi materie primă pentru piaţa europeană a construcţiilor****. Consecinţa imediată a fost o creştere semnificativă a preţurilor la materiale, determinând* ***creşteri şi de peste 40% la unele materiale*** *utilizate în proiectele de infrastructură, cum sunt: mixturile asfaltice, bitumul, oţelul sau fierul-beton, care urmează a fi reflectate în indicele de cost total în construcţii, un indice compozit care cumulează impactul creşterii cheltuielilor materiale, manoperă, utilaje şi transport asupra preţului contractelor de achiziţie legal încheiate pentru care finanţarea este asigurată din fonduri externe nerambursabile. Indicele de cost total în construcţii este comunicat de Institutul Naţional de Statistică. De asemenea conflictul militar din regiune a determinat o creştere semnificativă a preţului la echipamentele, utilajele şi dotările independente livrate în cadrul proiectelor cu finanţare din fonduri externe nerambursabile, mai ales al proiectelor care au la bază contracte de furnizare echipamente, utilaje sau altele asemenea.* ***Criza generată de virusul SARS-CoV-2*** *a determinat, de asemenea, declararea stării de urgenţă la nivel naţional, dar şi la nivel european, care la rândul ei a determinat o* ***creştere a indicelui de cost total în construcţii cu aproximativ 18%, din care 60% a fost generată de creşterea costului la materiale în construcţii şi 40% de creşterea costului cu manopera****. Această creştere de preţ a fost reflectată în indicele de cost total în construcţii de către Institutul Naţional de Statistică începând cu* ***luna martie 2021****. Creşterea de preţ generată de criza SARS-CoV-2 la materialele din construcţii a afectat preţul ferm al contractelor de achiziţie încheiate pentru cele trei categorii de contracte, şi anume: contractele de lucrări şi de produse (livrare echipamente), respectiv contractele de servicii care au ca obiect realizarea studiilor de fezabilitate şi / sau a proiectelor tehnice aferente infrastructurii publice şi care includ studii geotehnice şi / sau hidrogeologice. Creşterea de preţ nu a putut fi avută în vedere de către ofertanţi la data depunerii ofertelor. Criza generată de contextul internaţional a condus la creşteri ale preţului la carburanţi, dar şi* ***creşteri semnificative ale preţului la gazele naturale şi la energia electrică****, determinând la rândul ei influenţe majore asupra creşterii manoperei la proiectele de infrastructură, dar şi la cele de furnizare bunuri, care se va reflecta în indicele de cost total în construcţii cu impact semnificativ asupra implementării tuturor categoriilor de proiecte cu finanţare din fonduri externe nerambursabile. Mai mult, această criză nu a putut fi prevăzută de către ofertanţi întrucât decizia de liberalizare a preţului la energie a fost luată la nivel european şi naţional.* ***Toate situaţiile mai sus menţionate care au condus la declanşarea crizei pe piaţa construcţiilor au caracter imprevizibil*** *şi sunt considerate cauze care nu depind de acţiunea părţilor contractuale, dar care afectează în mod semnificativ implementarea proiectelor de infrastructură, dar şi a celor de furnizare echipamente, consecinţa fiind blocarea implementării proiectelor şi afectarea serioasă a indicatorilor pentru programe operaţionale / naţionale finanţate din fonduri, domeniul Afaceri interne, denumite în continuare programe naţionale pe care România le are de îndeplinit în cadrul politicii de coeziune 2014-2020 sau alte politici europene relevante*.   * Ordonanța de urgență nr. 64 / 09.05.2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile stabilește o majorare de până la 33% prin art. 9, alin. 3 *Rezerva de implementare pentru reechilibrarea contractelor se constituie iniţial, în* ***procent de până la 23%*** *din valoarea* ***restului de executat*** *a contractului de achiziţie, la momentul intrării în vigoare a prezentei ordonanţe de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie (…)* șialin. 4 *Pe parcursul derulării contractelor, rezerva de implementare destinată plăţii ajustărilor de preţ* ***se poate suplimenta cu procente de până la 10% din valoarea restului de executat*** *a contractului de achiziţie, la data solicitării, prin încheierea de acte adiţionale la contracte (…)*   În concluzie, se impune actualizarea valorii proiectului cu procentul stipulat în Ordonanța de urgență menționată mai sus, cu scopul de a finaliza implementarea proiectului în termenul stabilit de finanțator, respectiv 31.12.2023 și pentru a elimina riscul returnării finanțării nerambursabile.  În acest context, se impune necesitatea încheierii unui Act adițional la Contractul de finanțare nr. 3377/29.10.2018 încheiat între Ministerul Dezvoltării Regionale și Administrației Publice și Unitatea Administrativ Teritorială Județul Cluj în conformitate cu Anexa 1 Condiții speciale la Contractul de finanțare nr. 3377/29.10.2018 care prevede la art. 8 alin (7) *”Modificarea valorii totale a proiectului se va putea realiza exclusiv din contribuție proprie, prin majorarea valorii neeligibile a Proiectului. Beneficiarul este obligat să transmită, împreună cu cererea de modificare a Contractului, și documentele din care să reiasă angajamentul acestuia că va asigura, din resurse proprii, fonduri suplimentare necesare, precum și disponibilitatea acestor fonduri”.* | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  Pentru implementarea proiectului *Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord* s-a identificat ca și sursă de finanțare nerambursabilă PROGRAMUL OPERAȚIONAL REGIONAL 2014-2020.  Din valoarea actuală totală a proiectului, de 51.203.590,00 lei (TVA inclus), suma de **17.705.510,18 lei (TVA inclus)** este **eligibilă**.  Urmare a actualizării restului de executat din deviz cu OUG 64 / 2022, valoarea totală a proiectului devine **59.075.228,93 lei (TVA inclus)**, cheltuielile neeligibile rezultate fiind în cuantum de **41.369.718,75 lei (TVA inclus)**, care trebuie asumate de Consiliul Județean Cluj în scopul finalizării proiectului.  Menționăm că valorile neeligibile vor avea impact asupra bugetului aferent anului 2023.  Valoarea totală a proiectului, inclusiv sursele de finanțare, devine:   |  |  |  |  |  |  |  |  | | --- | --- | --- | --- | --- | --- | --- | --- | |  | Valoarea totală | Valoarea totală eligibilă | Valoare eligibilă nerambursabilă din FEDR + bugetul național | | Valoarea cofinanțării eligibile a beneficiarului | | Valoarea neeligibilă inclusiv TVA | |  | (lei) | (lei) | (lei) | % | (lei) | % | (lei) | |  | 1 = 2 + 8 | 2 = 4 + 6 | 4 | 5 | 6 | 7 | 8 | | Total | 59.075.228,93 | 17.705.510,18 | 17.351.399,97 | 98 | 354.110,21 | 2 | 41.369.718,75 |   ***Impactul social este*** unul pozitiv, prin lucrările de reabilitare, modernizare propuse se urmăreste:   * aducerea în parametrii de funcţionare şi valorificarea capacităţilor existente prin modernizarea drumului; * înlăturarea sau prevenirea apariţiei restricţiilor de circulaţie; * facilitarea accesului în regiune în condiţii normale de confort şi de securitate; * aducerea sistemului rutier la parametrii tehnici corespunzători categoriei drumului, asigurându-se astfel condiţii bune de siguranţă în circulaţia auto; * asigurarea unor condiții optime de siguranță și confort în circulația auto și pietonală; * realizarea unui profil transversal cu elemente geometrice care să se încadreze în prevederile legale; * asigurarea scurgerii apelor pluviale în lungul drumului, în condiţii cât mai bune.   ***Impactul asupra mediului –*** nu e cazul  ***Impactul asupra sarcinilor administrative***   * Hotărârea va fi anexată documentației care va fi depusă în vederea încheierii Actului adițional nr. 5 la contractul de finanțare nr. 3377/29.10.2018 – SMIS 125110, * se vor cuprinde în bugetul județului sumele aprobate și va urmări utilizarea acestora în scopul pentru care au fost alocate, * se va urmări realizarea lucrărilor de consolidare necesare pe DJ 108C, în conformitate cu prevederile contractului de finanțare și legislația privind gestionarea fondurilor europene pentru perioada de programare 2014-2020. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 16.06.2022 |  |
| Verificat: Șef serviciu | Diana COMAN | 16.06.2022 |  |
| Elaborat: Consilier | Cosmin ROGOZAN | 16.06.2022 |  |

Nr. 24495 / 16.06.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind modificarea Hotărârii Consiliului Județean Cluj nr. 142 / 2018 pentru aprobarea Proiectului "Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord" | | |
| **Compartiment de resort:** | DIRECȚIA GENERALĂ BUGET-FINANȚE, RESURSE UMANE | | |
| **Secțiunea 1 – Documentare și analiză:** | | | |
| În analiza proiectului de hotărâre s-a ținut cont de prevederilor art. 45 - *Condiţii pentru includerea investiţiilor în proiectul bugetului,* alin. (2) din Legea nr. 273/2006 privind finanțele publice locale, cu modificările și completările ulterioare:  *(2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.* | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Modificarea *Hotărârii Consiliului Judeţean Cluj nr. 142/2018 pentru aprobarea proiectului Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord și a cheltuielilor legate de proiect*, cu modificările și completările ulterioare, se impune având în vedere următoarele aspecte:   * Ordonanța de urgență nr. 64 / 09.05.2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile stabilește o majorare de până la 33% prin art. 9, alin. 3 șialin. 4 *-* actualizarea valorii restului de executat cu 23% (**o suplimentare cu 7.110.512,54 lei TVA inclus**), procentul stipulat în Ordonanța de urgență expusă mai sus, cu scopul de a finaliza implementarea proiectului în termenul stabilit de finanțator, respectiv 31.12.2023 și pentru a elimina riscul returnării finanțării nerambursabile. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent) / lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  Prin Hotărârea Consiliului județean Cluj nr. 10/2020 s-a aprobat contractarea unei finanțări rambursabile interne / externe în valoare de maxim 200.000.000 lei, în vederea finanțării unor obiective de investiții de interes public județean și anume a investițiilor derulate în cadrul proiectelor finanțate din fonduri europene nerambursabile.  Urmare acestei hotărâri și a procedurii de achiziție publică derulate s-a încheiat Contractul de credit de investiții nr. 20200522290/26.05.2020 cu Banca Comercială Română S.A. prin care banca acordă un împrumut pentru investiții în sumă de 200.000.000 lei, cu o perioadă de efectuare a tragerilor de 36 de luni, cu posibilitate de prelungire pe încă 12 luni, în funcție de graficul de execuție al lucrărilor de investiții.  Pentru cheltuielile neeligibile mai sus menționate au fost aprobate sume a se achita din creditul contractat în acest sens, sumele aprobate vor putea fi modificate în funcție de necesarul de finanțare în cadrul obiectivelor de investiții, în funcție de sumele rezultate în urma finalizării procedurilor de achiziții publice.  De asemenea, în funcție de graficul de implementare al proiectului, de modul de derulare a investiției, de sursele bugetare proprii disponibile a se aloca pentru investiții, periodic va fi analizată varianta optimă de finanțare (surse proprii, credit). | | | |
| ***Impactul financiar asupra bugetului judeţului pe termen scurt (pe anul curent) / lung***  Impactul financiar se va reflecta în bugetul propriu al Județului Cluj pe anul 2023, astfel:   * Pentru implementarea proiectului *Modernizarea și reabilitarea Traseului județean 5, format din sectoare de drum ale DJ 108C, parte a Traseului Regional Transilvania de Nord,* urmare a actualizării restului de executat din deviz cu OUG 64 / 2022, valoarea totală a proiectului devine **59.075.228,93 lei (TVA inclus)**, cheltuielile neeligibile rezultate fiind în cuantum de **41.369.718,75 lei (TVA inclus)**, care trebuie asumate de Consiliul Județean Cluj în scopul finalizării proiectului.   Valorile neeligibile vor avea impact asupra bugetului Județului Cluj aferent anului 2023.  ***Impactul asupra sarcinilor administrative***   * Actul administrativ se poate pune în aplicare după adoptare, sumele aprobate se vor cuprinde în bugetul județului în funcție de sursa de finanțare, ținând cont de prioritizarea investițiilor. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Cristina ȘCHIOP | 16.06.2022 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 17.06.2022 | **Mariana RAȚIU** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 17.06.2022 | **Cristina ŞCHIOP** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Raluca GROZA |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |